
	[bookmark: nev]VARGA ISTVÁN
Gépészmérnök
BSc, 5. félév
Nyíregyházi Főiskola
Műszaki és Mezőgazdasági Kar
	






Témavezető:
	Dr. Dezső Gergely
főiskolai tanár, NYF MMK




Kerékfelfüggesztések mozgásának dinamikai vizsgálata a személygépkocsiknál

A gépjárművek futóművének mechanikai modellezése egy olyan összetett feladat, amely jelentősen segítheti egy járműipari termék fejlesztését. Ezzel együtt hozzájárulhat egy cég versenyképességéhez.
A felfüggesztés kapcsolata az abronccsal és az úttal sok szempontból speciális, talán sokkal inkább, mint azt elsőre gondolnánk. A szerkezet elmozdulása ugyan meghatározott keretek között valósul meg, mértéke előre mégis megjósolhatatlan, hiszen az út minősége folyamatosan változik.
A gépjármű és az út kölcsönhatása következtében a jármű több dimenziós gerjesztett és csillapított rezgőmozgást végez. Ez a mozgás dinamikai szempontból determinisztikus, ugyanakkor általában erősen érzékeny a kezdőfeltételekre, ezért hosszú távon nem jelezhető előre. Az ilyen típusú mozgásokat a kaotikus dinamika módszereivel írjuk le.
Dolgozatomban több kerékfelfüggesztési típus egyszerűsített modelljét vizsgáltam. Megadtam azok stroboszkópikus leképezését, és numerikus szimulációval meghatároztam a természetes eloszlásukat. A kapott megoldásokat összehasonlítottam és elemeztem.



